Hkum hkrang shapan la na ladat
如何锻炼身体
时间:2015-02-10 16:35:48 来源:德宏团结报
1. Hkum hkrang shapan la na ladat. Bum mason hkan sa hkom nna, san seng ai nbung sa shalot la na, hkum hkrang shakyang shaman, bungli galo rai lu yang, hkum hkrang sai n gun hpring tsom nna, hkam ja lu nga ai. Myu ga hkan nga ai ni go, madu ra sharong ai hta hkan nna, lam hkom, kagat, bo lung htong chyai, hkum shakyang shaman, pok sin htui shaman, bum ga maling mala hkan shang hkom chyai rai yang, hkum hkrang a matu akyu grai rong nga ai da.
2. Htingra lado hta go, jan rot wa magang yup shamui la nga ai, dai majo, hpahka, gahpri re ni loi lu, langu si re ni sha yang mung, myit n gun hpring tsup nna, hpa mu galo tim atsang awang sha rai nga ai da. Bai nna, mu galo yang myit nau nmai tin ai, ga malai hta “nau tin yang gato, nau sau yang byo ai”nga ai hte maren, myit mi alom sha galo yang, hkum hkrang a matu akyu rong nna, magam bungli ongdang nga ai. Nampan hkai chyai, simai ni hkai chyai, nga don chyai rai nna myit shapyo la chye ra nga ai da.
3. htingra nbung rot wa jang, masha hkum a hpyi lasop ni mung pyan wa nna, sai lam gaji gajo ni yong shamu shamot wa kajang sai, dai ten hta masha go grai yup shamoi wa nga ai. Ndai ten hta yup mayu sharang ra ai, yup shamui jang go shana jau yup nna jahpot jau rot nhtom, shinggan de na san seng ai bungli sa marop la, nam maling de shang hkom, nam de na hpun kawa nsa ni sa marop la rai yang she, hkum hkrang hkam ja nga ai da.
Htingra lado lu sha chye shakai ra ai. Htingra lado hta, nbung rot wa, shani go jan ja, jahpot shana go gashung re majo, masha hpe loi nhkring ai myit npyo shangun, masin pot mayu shangun chye nga ai, dai majo ndai ten hta lu sha jahtuk sha chye yang, myit pyo n gun rong nga ai da. ga shadon shari shat, n gong, u lago lap, palun wa lai, htingke hpalang, shabying chyingdo, hka hpu ru, nlung shaman, majap shaba, hkayu si, kumgyin, matum numji re ni lu sha yang, pu sin a matu akyu ram ram rong nna, myi mung san pra wa lu nga ai da.
Sadi ra ai lam: Namsi nam so ni sha yang go mu ai, raitm hkri hpa re majo, htingra lado hta hkri hpa nau sha lo yang akyu n nga ai, dui hpa nam si ni, ga shadon, kumshu, mago si, namsi chyahkro re ni sha yang mahtang grau mai nga ai da.
(Sok gale ai Hpan Ja)
kac_Latn zho_Hant zho_Hans kac_Latn kac_Latn kac_Latn kac_Latn kac_Latn kac_Latn